# ROMÂNIA (nu produce efecte juridice)\*

**JUDEŢUL MUREŞ Inițiator**

**MUNICIPIUL TÂRGU MUREŞ PRIMAR**

**ARHITECT ŞEF SOÓS ZOLTÁN**

**Nr.** **4427/ 21.08.2024**

REFERAT DE APROBARE

privind inițiativa Municipiului Târgu Mureș de a deveni oraș neutru din punct de vedere climatic până în anul 2035

Ca membru în Uniunea Europeană, România și-a asumat respectarea Pactului European prin care toate statele membre s-au angajat să-și reducă emisiile de gaze cu efect de seră (GHG) cu 55% (față de anul 1990) până în 2030 și să atingă neutralitatea climatică până în 2050.

Orașele joacă un rol esențial la atingerea acestui obiectiv. Acestea concentrează producția și consumul de energie electrică și termică, principalele fluxuri de trafic, activitățile industriale și alte activități care generează emisii de gaze cu efect de seră.

Trei orașe din România (București – Sectorul 2, Cluj Napoca și Suceava) s-au angajat să reducă la zero emisiile până în anul 2030, alăturându-se **Misiunii UE pentru 100 de orașe inteligente și neutre din punct de vedere climatic (M100)***.* Totuși, având în vedere că acest număr este prea mic raportat la țintele naționale, *Mirror Mission Cities Hub Romania* va susține alte 10 orașe din România pentru a deveni neutre din punct de vedere climatic până în 2035, iar restul celor 300 de centre urbane vor beneficia indirect de eforturile realizate de orașele neutre.

 Procesul transformării într-un oraș neutru este complex, având ca punct de pornire **conceperea unor planuri de acțiune și investiții coerente și realiste care țintesc neutralitatea climatică, în cadrul unui efort de participare pe scară largă a tuturor actorilor interesați.** Acest proces va presupune o cooperare strânsă cu omologii din Norvegia și Islanda, două țări care și-au fundament puternic poziția pentru tranziția climatică a orașelor. Aceasta necesită un efort mai ambițions decât țintele stabilite de Municipiul Târgu Mureș prin *Planul de Acțiune pentru Energie Durabilă și Climă al Municipiului Târgu Mureș* aprobat prin *HCL nr. 236/2023*, care propune 40% reducere CO2 până în 2030 și neutralitate CO2 până în 2050.

Pentru a atinge neutralitatea climatică, **un oraș *M100* trebuie să reducă până la net zero *emisiile GHG* provenind din toate sectoarele și sursele din interiorul orașului până în anul 2035**, acestea incluzând:

* Emisiile provenind din arderea combustibililor fosili în toate clădirile și instalațiile (cunoscute sub denumirea de „energie staționară”) . Aici sunt incluse clădirile rezidențiale, comerciale și industriale, precum și clădirile municipale și iluminatul public din perimetrul orașului ;
* Emisiile provenind din arderea combustibililor fosili pentru toate vehiculele și mijloacele de transport din perimetrul orașului ;
* Emisiile rezultate din consumul de energie electrică și de la sistemele de încălzire/răcire urbană din interiorul limitelor orașului, provenind de la centralele electrice situate în interiorul sau în afara limitelor orașului ;
* Emisiile rezultate din deșeurile generate în perimetrul orașului, tratate/gestionate/eliminate în interiorul sau în afara perimetrului orașului ;
* Emisiile provenite din modificări ale utilizării terenurilor, inclusiv agricultura, silvicultura și alte utilizări ale terenurilor (denumite în mod colectiv „AFOLU”) în interiorul limitelor orașului ;
* Emisiile provenite din procesele chimice din industrie (denumite în mod colectiv „procese industriale și utilizarea produselor” sau „IPPU”) în interiorul limitelor orașului. Totuși, orice unitate de generare pe scară largă a energiei sau orice unități industriale aflate în interiorul orașului și care sunt înscrise în EU Emisssions Trading Scheme (EU ETS) vor fi exceptate în cadrul misiunii M100, în baza faptului că municipalitățile au influență foarte redusă asupra operării acestora și că există un proces UE de reducere a emisiilor provenind din aceste surse.

 Apelul privind Exprimarea Interesului a fost lansat oficial în 15 iunie 2024 și este deschis până în *15 septembrie 2024*. Cele 10 orașe vor fi selectate printr-un proces competitiv.

 Orașele selectate vor beneficia de informații, activități de dezvoltare a capacității (ateliere, webinarii, sesiuni de asistență tehnică individuală) și documentație (ghiduri și modele de documente programatice) pentru elaborarea planurilor de acțiune pentru neutralitate climatică, a planurilor de investiții și a altor documente relevante. Participarea la acest program va oferi orașelor oportunitatea de a genera schimbări pozitive și pe termen lung, de a-și îmbunătăți impactul asupra mediului și de a-și construi comunități durabile și implicate.

 Având în vedere cele de mai sus, **propunem colaborarea între toate departamentele Municipiului Târgu Mureș care sunt sau pot deveni responsabile pentru reducerea până la net zero a emisiilor cu impact negativ asupra climei** – Direcția Arhitect Șef, Direcția Tehnică, Direcția Școli, Direcția Economică, Direcția activități social- culturale, patrimoniale și comerciale, Serviciul Public Administrația Domeniului Public, Serviciul Proiecte cu Finanțare Internațională, Serviciul public Ecologie, Peisagistică și Salubrizare urbană, Serviciul public Administrația Complexului de Agrement și Sport ”Mureșul”, Centrul de Cultură și Artă Târgu Mureș, SC TRANSPORT LOCAL SA, SC ADMINISTRATOR IMOBILE ȘI PIEȚE SA, SC LOCATIV SA, precum și alte direcții/ servicii cu atribuții în domeniu care pot fi identificate ulterior ca fiind relevante, **la completarea și transmiterea documentelor necesare în vederea înscrierii Municipiului Târgu Mureș în cadrul apelul lansat de Mirror Mission Cities Hub Romania.**

 Având în vedere cele expuse mai sus, înaintăm Consiliului Local Municipal proiectul de hotărâre alăturat, asupra căruia vă rugăm să decideți.

Aviz favorabil al Compartimentului de Specialitate

**ARHITECT ȘEF**

**arh. Miheț Florina Daniela**

**Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ.**



**R O M Â N I A**

**JUDEŢUL MUREŞ**

**CONSILIUL LOCAL AL MUNICIPIULUI TÂRGU MUREŞ**

 Proiect

  **(nu produce efecte juridice) \***

 **Iniţiator**

 **PRIMAR**

 **SOÓS ZOLTÁN**

**H O T Ă R Â R E A nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_ 2024**

privind aprobarea inițiativei Municipiului Târgu Mureș de a deveni oraș neutru din punct de vedere climatic până în anul 2035

***Consiliul local al municipiului Târgu Mureş, întrunit în şedinţă ordinară de lucru,***

**Având în vedere:**

1. Referatul de aprobare nr. 4347 din 14.08.2024 inițiat de Primar Soós Zoltán prin Direcția Arhitect Șef privindprivind exprimarea interesului de a deveni oraș neutru din punct de vedere climatic până în anul 2035
2. Raportul de specialitate nr. \_\_\_\_\_\_­­­­­\_\_\_\_\_\_\_\_\_al Direcției Juridice, Contencios Administrativ și Administrație Publică Locală,
3. Raportul comisiilor de specialitate din cadrul Consiliului Local Municipal Târgu Mureş.

 **În conformitate cu prevederile :**

* [Hotărârea Guvernului nr. 1215/2023 privind aprobarea Strategiei pe termen lung a României pentru reducerea emisiilor de gaze cu efect de seră – România Neutră în 2050](https://www.mmediu.ro/app/webroot/uploads/files/HG%20nr.%2012152%20privind%20aprobarea%20STL%20a%20Romaniei%20pentru%20reducerea%20emisiilor%20de%20gaze%20cu%20efect%20de%20sera%20Romania%20neutra%202050.pdf)
* Hotărârea Guvernului (H.G.) nr. 1010/2024 pentru aprobarea Strategiei naționale privind adaptarea la schimbările climatice pentru perioada 2024-2030, cu perspectiva anului 2050
* Strategia Energetică a României
* Legea nr. 121/2014 cu privire la eficiența energetică
* Legea nr. 372/2005 privind performanța energetică a clădirilor
* Strategia Energetică a Municipiului Târgu Mureș
* HCL nr. 431 din 16.12.2010 Privind aprobarea adeziunii Municipiului Târgu Mureș la Pactul Primarilor (Covenant of Mayors)
* HCL nr. 66 din 25.03.2021 privind aderarea Municipiului Târgu Mureș la ,,Convenția Primarilor pentru Climă și energie” (2030)
* HCL nr. 236/2023 privind aprobarea Planului de Acțiune pentru Energie Durabilă și Climă, (PAEDC 2030) al Municipiului
* Ghidul Convenției Primarilor – pentru energii regenerabile locale;
* Ghidul Convenției Primarilor pentru Climă și Energie;
* Metodologia de elaborare PAEDC a Convenției Primarilor privind Clima și Energia;
* Ghidul Programului Operațional Regional 2014-2020;
* Metodologia de elaborare PAEDC a Convenției Primarilor privind Clima și Energia;
* Legea nr. 24/2004 privind normele de tehnică legislativă pentru elaborarea actelor normative, republicată, a Legii nr. 52/2003 privind transparenţa decizională în administraţia publică, republicată,
* Legii nr. 227/08.09.2015 – Partea a II-a privind Codul fiscal, art. 453\*), litera i),
* art. 129 alin.(1), alin.(14), art.196, alin.(1), lit. „a” şi ale art. 243, alin. (1), lit. „a” din OUG nr. 57/2019 privind Codul administrativ, cu modificările şi completările ulterioare,

**H o t ă r ă ş t e** :

 Art. 1 Se aprobă inițiativa Municipiului Târgu Mureș de a deveni oraș neutru din punct de vedere climatic până în anul 2035;

**Art. 2** Cu aducerea la îndeplinire a prevederilor prezentei hotărâri se încredinţează Executivul Municipiului Târgu Mureş prin Direcția Arhitect Șef, Direcția Tehnică, Direcția Școli, Direcția Economică, Direcția activități social- culturale, patrimoniale și comerciale, Serviciul Public Administrația Domeniului Public, Serviciul Proiecte cu Finanțare Internațională, Serviciul public Ecologie, Peisagistică și Salubrizare urbană, Centrului de Cultură, Artă și Agrement Târgu Mureș, SC TRANSPORT LOCAL SA, SC ADMINISTRATOR IMOBILE ȘI PIEȚE SA, SC LOCATIV SA, precum și alte direcții/ servicii cu atribuții în domeniu;

**Art. 3** În conformitate cu prevederile art. 252, alin. 1, lit. c și ale art. 255 din O.U.G. nr. 57/2019 privind Codul Administrativ precum și ale art. 3, alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

**Art.4** Prezenta hotărâre se comunică către:

Direcției Arhitect Șef,

Direcției Tehnice,

Direcției Școli,

Direcției Economice,

Direcției activități social- culturale, patrimoniale și comerciale

Serviciului Public Administrația Domeniului Public,

Serviciului Proiecte cu Finanțare Internațională,

Serviciului public Ecologie, Peisagistică și Salubrizare urbană,

Serviciului public Administrația Complexului de Agrement și Sport ”Mureșul”

Centrului de Cultură, Artă și Agrement Târgu Mureș,

SC TRANSPORT LOCAL SA,

SC ADMINISTRATOR IMOBILE ȘI PIEȚE SA,

SC LOCATIV SA.

 **Viză de legalitate**

**Secretar General al Municipiului Târgu Mureş,**

**Bordi Kinga**

**Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ.**